10. ΝΟΜΟΣ υπ’ αριθ.457 της 13/18 Οκτ. 1976 (ΦΕΚ Α΄ 276) Περί εφαρμογής διατάξεών τινων του Κώδικος Δημοσίου Ναυτικού δικαίου, του Κώδικος Ιδιωτικού Ναυτικού Δικαίου και του Ν.Δ. 3899/1958 «περί προτιμωμένης υποθήκης επί πλοίων» επί τινων κατηγοριών πλωτών ναυπηγημάτων. Άρθρ.1.-Επί πλωτών ναυπηγημάτων ολικής χωρητικότητος μείζονος των πεντακοσίων κόρων ή εκτοπίσματος μείζονος, κατά τα υπό της Επιθεωρήσεως Εμπορικών Πλοίων αξιούμενα στοιχεία, των χιλίων τόννων, τυγχάνουν αναλόγου εφαρμογής και αι διατάξεις των πρώτου, δευτέρου, ογδόου, ενάτου και δεκάτου, τίτλων του κυρωθέντος δια του Νόμ. 3816/1958 «Κώδικος Ιδιωτικού Ναυτικού Δικαίου». Ωσαύτως, εφαρμόζονται αναλόγως αι διατάξεις των άρθρ. 1 έως 22 του Ν.Δ. 3899/1958 «περί προτιμωμένης υποθήκης επί πλοίων». Άρθρ.2.-Επιφυλασσομένων των διατάξεων του προηγουμένου άρθρου, αι περί αναγκαστικής εκτελέσεως, συντηρητικής ή αναγκαστικής κατασχέσεως και πλειστηριασμού πλοίων διατάξεις του Κώδικος Πολιτικής Δικονομίας ή άλλων νόμων, εφαρμόζονται αναλόγως και επί των πλωτών ναυπηγημάτων του άρθρου τούτου. Άρθρ.3.-1.Επί των πλωτών ναυπηγημάτων του άρθρ. 1 του παρόντος εφαρμόζονται ωσαύτως αι διατάξεις των άρθρ. 46 παρ. 1 περίπτ. β΄ και 54 του δια του Ν.Δ. 187/1973 κυρωθέντος Κώδικος Δημοσίου Ναυτικού Δικαίου (κατωτ. σελ. 118,401). 2.Τα δεκτικά καταμετρήσεως πλωτά ναυπηγήματα της προηγουμένης παραγράφου καταμετρώνται κατά την διαδικασίαν καταμετρήσεως πλοίων συμφώνως προς τας διατάξεις των άρθρ. 21 έως 50 του κυρωθέντος δια του Ν.Δ. 187/1973 «Κώδικος Δημοσίου Ναυτικού Δικαίου». Τα μη δεκτικά καταμετρήσεως πλωτά ναυπηγήματα υπόκεινται εις υπολο γισμόν εκτοπίσματος υπό της Επιθεωρήσεως Εμπορικών Πλοίων. Περί της τοιαύτης καταμετρήσεως ή υπολογισμού εκτοπίσματος εκδίδεται σχετικόν Πιστοποιητικόν. Άρθρ.4.-1.Περί των πλωτών ναυπηγημάτων του άρθρ. 1 του παρόντος νόμου, τηρούνται παρά ταις αρμοδίαις Λιμενικαίς Αρχαίς ίδια νηολόγια β΄ κλάσεως, ναυτικά υποθηκολόγια και βιβλία Κατασχέσεων. 2.Αι εκάστοτε ισχύουσαι διατάξεις περί τηρήσεως νηολογίων Β΄ κλάσεως, ναυτικών υποθηκολογίων και βιβλίων κατασχέσεων πλοίων, εφαρμόζονται αναλόγως και επί των νηολογίων, υποθηκολογίων και βιβλίων κατασχέσεων των πλωτών ναυπηγημάτων της 1ης παραγράφου του παρόντος άρθρου. Άρθρ.5.-Η ισχύς του παρόντος Νόμου άρχεται από της δημοσιεύσεώς του δια της Εφημερίδος της Κυβερνήσεως. 